TÁJÉKOZTATÓ A CSOMAGBAN BEKÜLDHETŐ TÁRGYAKRÓL

I. A csomagban beküldhető tárgyak:

|  |  |
| --- | --- |
| **A) Élelmiszerek, étkezési eszközök** | **B) Egyéb használati tárgyak:** |
| - filteres tea, kávé-granulátum, folyékony halmazállapotú édesítőszer, kockacukor, - tubusos ételízesítők, , - ételtartó doboz és táska, pohár , - érintésvédelmi szabványnak megfelelő max. 350 W teljesítményű vízforraló, vízmelegítő - konzerv-, és palackfedél-nyitó, - készételek, nem romlandó húskészítmények, - nem romlandó sütemények, édességek - , a büntetés-végrehajtási intézet orvosának szakmai javaslatára, a büntetés-végrehajtási osztályvezető előzetes engedélyével a hozzátartozó, vagy harmadik személy által finanszírozott gyógyszer, gyógyászati segédeszköz  Üveg csomagolásban semmi nem küldhető! | - a vallásgyakorláshoz szükséges kegytárgyak - elemmel működtethető zsebrádió, fülhallgató - karóra - tartalékelemek - kártyajáték - kézimunka-felszerelés |
| **C) Dohányáruk:** | **D) Ruházati anyagok:** |
| - cigaretta, szivar, szivarka, fogyasztási dohány, füst nélküli dohánytermék, szipka, pipa, gyufa, öngyújtó, cigarettahüvely, töltő készülék, cigarettapapír, sodró készülék. | - alsóruházat: nadrág, trikó, póló, melltartó - harisnya, zokni stb. - lábbeli és papucs |
| **E) Tisztasági felszerelések:** | **F) írószerek, papíráruk:** |
| - tisztálkodási szerek és a tartásukra szolgáló eszközök: pl. szappan, fésű, tükör, hintőpor, krém, sampon stb. - mosószerek: paszta vagy folyékony és öblítő szerek - fogápolási eszközök  - izzadásgátló szerek, kivétel alkoholtartalmú, és hajtógázzal töltött palack, - körömápolási cikkek, - ruha- és cipőápolási eszközök, - varrókészlet, - törülköző, zsebkendő, - borotválkozó felszerelés, villanyborotva, borotvakrém, kivéve a borotvakés | - levelezéshez és önképzéshez szükséges eszközök - zseb-és kártyanaptár  - fényképek, képeslapok, iratok, kivéve: értékpapírok és az azokat helyettesítők - könyvek, napilapok, folyóiratok |

**II. Ruházati-tisztasági csomagban beküldhető tárgyak:** csak a D) és E) oszlopokban felsorolt tárgyak küldhetők azzal, hogy a ruházati termékek kiegészülhetnek felsőruházattal!

**III. írószer-tanszer csomagban beküldhető tárgyak:** csak az F) oszlopban felsorolt tárgyak küldhetők!

**Tájékoztató a büntetés-végrehajtási intézetekbe küldhető csomagokról**

**Feladó:.............................................** (név) Címzett:.................................... (név)

............................................ (nytsz.) ........................................ (cím)

**Tisztelt Hölgyem / Uram!**

Kérjük, figyelmesen olvassa el és őrizze meg az alábbi tájékoztatót! Értesítjük, hogy a büntetés­végrehajtási intézetben fogvatartott személy jogosult havonta **egy alkalommal** csomagot kapni. A csomag súlyát a 16/2014. IM rendelet 103. § (1) bekezdésében úgy határozta meg, hogy az nem haladhatja meg az **öt kg-ot**.

A csomagnak bele kell férnie a röntgensugaras csomagvizsgáló képbe, így **mérete** nem haladhatja meg a **45X25** cm-et.

A csomag postán küldhető, úgy, hogy a posta által szabályozott módon becsomagolva, a szállítás és a házhoz szállítás díjának megfizetése után a csomagot feladja hozzátartozója (kapcsolattartója) pontos címére.

„A" **objektumban elhelyezett fogvatartottak részére:**

Fogvatartott neve, elhelyezési objektuma, zárkaszáma, 1108 Budapest, Kozma u. 13.

**„B" objektumban elhelyezett fogvatartottak részére:**

Fogvatartott neve, elhelyezési objektuma, zárkaszáma, 1108 Budapest, Maglódi u. 139.

A csomag összeállítása előtt kérjük figyelembe venni a beküldhető tárgyak körét tartalmazó tájékoztató táblázatot. A mellékelt táblázatban nevesített, csomagban beküldhető tárgyak megnevezése alatt az alábbiakat kell érteni:

Pohár: műanyag, lehetőleg hőálló.

Vízforraló: az érintésvédelmi szabványnak megfelelő vízmelegítő 350 W teljesítményig,

Készétel: hűtést és további feldolgozást nem igénylő, melegítés nélkül azonnal fogyasztható, konzervszerű élelmiszeripari termék gyári, sértetlen csomagolásban, a csomagoláson feltüntetett szavatossági időn belül.

Nem romlandó húskészítmények: hűtést nem igénylő húskészítmények, gyári, sértetlen vákuumcsomagolásban, száraz szalámik és kolbászok gyári rúdcsomagolásban, a csomagoláson feltüntetett szavatossági időn belül.

Nem romlandó sütemények: hűtést nem igénylő, édesipari száraz sütemények sértetlen

gyári csomagolásban, a feltüntetett szavatossági időn belül.

Körömápolási eszközök: csipesz (Olló nem küldhető!)

Kizárólag elemmel működtethető zsebrádió

Fülhallgató: fejpánttal nem rendelkező, egy vagy két db, fülbe helyezhető kisméretű

hangsugárzóval rendelkező fülhallgató.

Játék: fából vagy műanyagból készített táblás játék, hálózati csatlakozási lehetőséggel nem rendelkező, televízióhoz nem csatlakoztatható elemes elektronikus játék, a kizárólag hozzá használható cserélhető játékkazettákkal.

A fogvatartott előzetes kérelmére, Büntetés-végrehajtási Osztályvezető **külön engedélye** alapján: gyógyszertárban kapható, gyári, ép, bontatlan csomagolású, tabletta formájú vitaminok, gyógyszer, gyógyászati segédeszköz.

Füst nélküli dohánytermék a 39/2013. (II.14.) Kormányrendelet alapján:: rágásra szolgáló dohánytermék (formázott rágódohány), tüsszentésre szolgáló dohánytermék, szájon át fogyasztott dohánytermék

A ruházatot és tisztasági cikkeket, írószereket, papírárukat tartalmazó csomag súlyára nézve felső határt nem szab meg a büntetés-végrehajtással összefüggő jogszabály vagy rendelet.

Nem veszi át a postától a csomagot az intézet, ha:

a feladó neve és címe nincs feltüntetve;

a szállítási díj nincs kifizetve, illetve utánvéttel vagy portósan küldték a csomagot;

a csomagolás sérült és erről a posta nem vett fel jegyzőkönyvet;

a címzett nem azonosítható;

a csomag súlya a súlyhatárt meghaladja.

Az intézet visszaküldi a feladónak a csomagot a fogvatartott költségére, ha:

- a fogvatartott felhasználta a csomag fogadására rögzített engedélyeit;

- az nem engedélyezett kapcsolattartótól, vagy nem egyházi, karitatív szervezettől, vagy

- nem külképviseleti szervtől érkezett;

- a ruházati-tisztasági, gyógyászati segédeszköz, gyógyszer illetve írószer-tanszer

megjelöléssel beérkezett csomagban a tartalom ellenőrzése során olyan tárgyat,

terméket talál elő, amely kizárólag általános csomagban küldhető;

- az a rajta feltüntetettnél nyilvánvalóan nehezebb, és ezt a címzett jelenlétében történő

lemérése is alátámasztja;

- a fogvatartott nyilatkozata szerint nem kívánja azt átvenni.

Az átadásra kerülő csomagot a címzett jelenlétében a bv. intézet bontja fel, és annak tartalmát ellenőrzi. A csomag átvételét a címzett aláírásával igazolja. Mindazokat a tárgyakat, amelyeket a címzett birtokában nem tarthat, visszaküldheti saját költségére a csomag feladójának. Ha a címzett a visszaküldés költségét nem vállalja, de az át nem adható tárgyak tárolását más szabályok lehetővé teszik, úgy azokat az intézet tárolja, majd a szabaduláskor, előzetes letartóztatott esetében szabadlábra helyezésekor a címzettnek nyilatkozat megtétele után átadja. Azokat a tárgyakat, amelyek az intézetben nem tárolhatók közegészségügyi vagy más, az intézet biztonságát veszélyeztető okból, és a visszaküldést a címzett nem vállalja, úgy jegyzőkönyv felvétele után azok megsemmisítéséről az intézet gondoskodik.

**Amennyiben a csomag bv. szerv területére be nem vihető lőfegyvert, lőszert, robbanószert, szúró-vagy vágó eszközt, alkoholt, kábítószert, a közbiztonságra valamint egyéb, a bv. szerv rendjére és a fogva tartás biztonságára veszélyt jelentő tárgyat (pl. mobil telefon és annak tartozékai, informatikai eszközök) tartalmaz az intézet korlátozhatja, vagy letilthatja a fogvatartott Önnel való kapcsolattartását!**

Ha a csomagban lőfegyvert, lőszert, robbanó-, sugárzó anyagot, kábítószert talál az ellenőrzést végző, azt haladéktalanul - a csomagot küldő megnevezésével - átadja a rendőrségnek.

Tájékoztatjuk, hogy a büntetés-végrehajtási intézet havonta két alkalommal biztosítja a fogvatartottak részére a keresményük vagy letétben lévő pénzük terhére történő vásárlást az intézet területén működtetett boltban, ahol mindazok az áruféleségek megvásárolhatók, melyek a csomagban is küldhetők. A fogvatartott címére a pénzküldeményre vonatkozó előírások betartásával küldhet pénzt. Az Ön rendelkezésének megfelelően az intézet engedélyezi a küldött pénz felhasználását.

Reméljük, hogy a tájékoztató mindazokat az információkat tartalmazza, melyeket fontosnak tartunk ahhoz, az intézetbe küldött csomagot a fogvatartott milyen körülmények között kaphatja meg. Amennyiben Önnek a csomagküldéssel, pénzküldéssel kapcsolatosan további kérdései merülnek fel, úgy bizalommal fordulhat a fogva tartó intézethez levélben.